Fanie Os Oppie Jas: Oor wegrapings, profete en valse voorspellings
Dis 21 Mei 2011. Oordeelsdag, as jy die Amerikaanse evangelis Harold Camping en sy Boere-lakei, Johannes Coetzee, kan glo. ‘n Onheilspellende gerammel knip my droomlandkuier kort. My hart wil-wil by my keel uit wip, met my saamgebondelde derms net ‘n kortkoppie agter. Ek verseg om my oÃ« oop te maak en lÃª gedweÃ« en wag […] Nuwe komitee vir Narraville se mense - Local News - Erongo
Verskeie kwessies geopper
Paul Fisher, Tannie Babsie Martin, Alexander Basson, Leon Louw, Renate Strauss, Bianca Otto en Emile Eckhardt. Foto Leandrea Louw
Inwoners van Narraville het onlangs 'n komitee aangewys as verteenwoordigende spreekbuis van die gemeenskap wat betref kwessies, uitdagings en ontwikkeling in die woonbuurt.
Die komitee is nie verbonde aan enige politieke party nie. Die verkose lede is Leon Louw (voorsitter), Renate Strauss (ondervoorsitter) en Bianca Otto (sekretaris), met addisionele lede Ivan Marshall, Babsie Martin, Paul Fisher, Alexander Basson en Emile Ekchart.
Louw het tydens die eerste vergadering gesê die doel van die komitee is om veral te fokus op dienslewering en sosiale kwessies.
Hy het gesê dié aspekte is in die verlede afsonderlik aangespreek, maar het nie die gewenste resultate opgelewer nie.
Chris Kleinsmith, een van die organiseerders van die vergadering, het gesê die komitee, met behulp van die gemeenskap, sal ook toesien dat probleme wat betref die kliniek aangespreek word. Pasiënte, veral bejaardes, moet die wind en die koue trotseer omdat hulle buite moet wag weens die kliniek se beperkte ruimte.
Kleinsmith het planne voorgelê vir uitbreidings sodat meer gesondheidsbeamptes en sitplekke geakkommodeer kan word. “Dit sal slegs moontlik wees as ons die nuutverkose komitee aan die gang hou en ondersteun,” het hy gesê.
Die komitee wil ook buitensporige waterrekeninge van sommige inwoners takel deur in samewerking met die munisipaliteit meters op te rig vir voorafbetaalde water.
Die kwessie oor die bou van 'n ouetehuis in Narraville is ook bespreek. Inwoners kon nie tot 'n vergelyk hieroor kom nie en die saak sal tydens 'n volgende vergadering verder gevoer word.